CELEX: 62013CN0091
Language: et
Date: 2013-02-25 00:00:00
Title: Kohtuasi C-91/13: Eelotsusetaotlus, mille on esitanud Raad van State (Madalmaad) 25. veebruaril 2013 — Essent Energie Productie BV, muu menetlusosaline: Minister van Sociale Zaken en Werkgelegenheid

25.5.2013   
            
            
               ET
            
            
               Euroopa Liidu Teataja
            
            
               C 147/10
            
         Eelotsusetaotlus, mille on esitanud Raad van State (Madalmaad) 25. veebruaril 2013 — Essent Energie Productie BV, muu menetlusosaline: Minister van Sociale Zaken en Werkgelegenheid
   (Kohtuasi C-91/13)
   2013/C 147/18
   Kohtumenetluse keel: hollandi
   
      Eelotsusetaotluse esitanud kohus
   
   Raad van State
   
      Põhikohtuasja pooled
   
   
      Kaebaja: Essent Energie Productie BV
   
      Muu menetlusosaline: Minister van Sociale Zaken en Werkgelegenheid
   
      Eelotsuse küsimused
   
   
               1.
            
            
               Kas niisugusel juhul nagu põhikohtuasjas saab tellija, keda tuleb Wet arbeid vreemdelingen 1994 artikli 2 lõike 1 kohaselt käsitada asjaomaste Türgi kodakondsusega töötajate tööandjana, tugineda Madalmaade riigi vastu otsuse nr 1/80 (1) artikli 13 standstill-tingimusele või lisaprotokolli artikli (2) 41 standstill-tingimusele?
            
         
               2.
            
            
               
                           a)
                        
                        
                           Kas otsuse nr 1/80 artiklis 13 sätestatud standstill-tingimust või lisaprotokolli artiklis 41 sätestatud standstill-tingimust tuleb tõlgendada nii, et sellega on vastuolus tellijale Wet arbeid vreemdelingen 1994 tähenduses keelu kehtestamine lasta kolmanda riigi, käesolevas asjas Türgi kodakondsusega töötajatel teha tööd ilma Madalmaade töölevõtmise loata, kui need töötajad on Saksa ettevõtja töötajad ning töötavad Madalmaades tellija jaoks Madalmaade kasutajaettevõtja kaudu?
                        
                     
                           b)
                        
                        
                           Kas selles kontekstis omab tähtsust asjaolu, et tööandjal oli juba enne lisaprotokolli artiklis 41 sätestatud standstill-tingimuse kui ka otsuse nr 1/80 artiklis 13 sätestatud standstill-tingimuse jõustumist keelatud võtta ilma töölevõtmise loata töölepingu alusel tööle välismaalast ning et seda keeldu laiendati samamoodi enne otsuse nr 1/80 artiklis 13 sätestatud standstill-tingimuse jõustumist kasutajaettevõtjatele, kellele välismaalased lähetatakse?
                        
                     
         
      (1)  Assotsiatsiooninõukogu 19. septembri 1980. aasta otsus nr 1/80 EMÜ-Türgi assotsiatsiooni arengu kohta.
   
      (2)  Alla kirjutatud 23. novembril 1970 Brüsselis ning ühenduse nimel sõlmitud, heaks kiidetud ja kinnitatud nõukogu 19. detsembri 1972. aasta määrusega (EÜT L 293, lk 1; ELT eriväljaanne 11/11, lk 41).